
DR.30.09.2021 55 

 
Yang Berhormat Klang menekankan soal kepentingan pekerja tempatan. Ini ada kaitan 
dengan kenyataan saya yang juga- saya minta pandangan Yang Berhormat Klang yang 
dibangkitkan oleh Yang Berhormat Menteri Ekonomi dan tadi Yang Berhormat Kuala Krai 
kata fitnah kenyataan saya, yang saya minta Yang Berhormat Klang ulas. 

Saya sebut, saya difahamkan lima atau enam tahun lalu, kerajaan sudah belanja 
RM1.8 bilion dan saya hendak tanya, saya hendak tanya lebih RM2 bilion diberikan 
kepada konsultan untuk menyiapkan Buku Rancangan Malaysia Kedua Belas dan 
seterusnya. Kita tidak menafikan kenyataan bahawa staf Unit Perancang Ekonomi, 
penjawat awam menjalankan tugas, menyempurnakan tugas, malah saya beri komentar 
yang positif, terima kasih kepada mereka. 

Saya hendak Yang Berhormat ulas perkara ini juga kerana Rancangan Malaysia 
Kedua Belas merangkumi banyak aspek, termasuk kepentingan pekerja tetapi bila Yang 
Berhormat Kuala Krai kata fitnah, ini masalah tidak buat kerja homework ini.  Dia ingat 
ceramah di surau kampung, dengar baik-baik.   

November 2013 Tuan Yang di-Pertua, 12 November Yang Berhormat Kelana 
Jaya mengemukakan soalan tentang syarikat perunding, apakah jawab Menteri 
Kewangan ketika itu?  Tahun 2009 RM1.2 bilion untuk bayaran perunding, tahun 2010 
RM1.6 bilion, tahun 2011 RM1.7 bilion, tahun 2012 RM1.8 bilion dan tahun 2013 hingga 
Oktober sudah RM721. Maknanya dalam lima tahun, RM7.2 bilion yang telah 
dibelanjakan. Jadi kalau saya buat unjuran itu. No, pertama kenyataan itu apa maknanya? 

Sebulan kerajaan bayar kepada perunding luar, perunding asing RM125 juta 
purata. Satu hari, RM4 juta... [Tepuk] Jadi... 

■1510 

Timbalan Yang di-Pertua [Dato’ Mohd Rashid Hasnon]: Yang Berhormat, 
masa sudah tinggal seminit lagi. Cepat sedikit. 

Dato’ Seri Anwar bin Ibrahim [Port Dickson]: Ya, ya boleh. Ini kerana ada 
kaitan yang penting kerana saya jawab juga Yang Berhormat Kuala Krai. Baik, terima 
kasih. Jadi jangan kita kaitkan prestasi kewibawaan penjawat awam yang menjalankan 
tugas. Saya cuma hendak katakan di sini itu kenyataan lalu. 

Yang terbaru 1 April 2021, Yang Berhormat Menteri Kewangan buat kenyataan 
kalau perunding itu perunding tempatan IPTA dan IPTS, bayarannya tidak boleh lebih 
daripada RM500 ribu. Akan tetapi untuk syarikat perunding asing boleh beri RM50 juta 
atau lebih daripada RM50 juta. 

Jadi akhirnya Tuan Pengerusi, saya minta penjelasan daripada Yang Berhormat 
Klang, perkara ini menunjukkan pilihan kita sama ada untuk bantu perunding tempatan, 
universiti tempatan untuk kita bantu ataupun untuk terus mengharapkan kepada juruaudit 
asing. 

Jadi saya menggesa Kerajaan Persekutuan, adakah Yang Berhormat Klang 
setuju kalau saya katakan kita harus desak supaya kerajaan jangan hanya bergantung 
kepada perunding asing yang meluas kerana ada keupayaan menggunakan perunding 
tempatan, kepakaran tempatan, universiti tempatan dan juga penjawat awam yang 
berkemahiran. Terima kasih. 

Timbalan Yang di-Pertua [Dato’ Mohd Rashid Hasnon]: Baik, terima kasih. 

Tuan Charles Anthony Santiago [Klang]: Tuan Yang di-Pertua, saya sokong 
pandangan yang telah dikemukakan oleh Yang Berhormat Port Dickson. Saya ingat isu 
yang dibangkitkan itu terlalu penting dan saya minta Yang Berhormat Menteri menjawab 
dan memasukkan pandangan Yang Berhormat Port Dickson ke dalam ucapan saya. Akan 
tetapi saya minta satu minit sebab saya ada dua isu. 

Timbalan Yang di-Pertua [Dato’ Mohd Rashid Hasnon]: Satu minit baik. 

Tuan Charles Anthony Santiago [Klang]: Dua isu lagi saya hendak bangkit 
tetapi bukan banyak saya hendak bangkit. Pertama saya ingin mengatakan bahawa 
adalah perlu untuk memberi peruntukan sebanyak tujuh peratus KDNK untuk sektor 
kesihatan. 



Yang Berhormat Klang menekankan soal kepentingan pekerja tempatan. Ini ada kaitan dengan kenyataan saya yang juga- saya minta pandangan Yang Berhormat Klang yang dibangkitkan oleh Yang Berhormat Menteri Ekonomi dan tadi Yang Berhormat Kuala Krai kata fitnah kenyataan saya, yang saya minta Yang Berhormat Klang ulas. Saya sebut, saya difahamkan lima atau enam tahun lalu, kerajaan sudah belanja RM1.8 bilion dan saya hendak tanya, saya hendak tanya lebih RM2 bilion diberikan kepada konsultan untuk menyiapkan Buku Rancangan Malaysia Kedua Belas dan seterusnya. Kita tidak menafikan kenyataan bahawa staf Unit Perancang Ekonomi, penjawat awam menjalankan tugas, menyempurnakan tugas, malah saya beri komentar yang positif, terima kasih kepada mereka. Saya hendak Yang Berhormat ulas perkara ini juga kerana Rancangan Malaysia Kedua Belas merangkumi banyak aspek, termasuk kepentingan pekerja tetapi bila Yang Berhormat Kuala Krai kata fitnah, ini masalah tidak buat kerja homework ini. Dia ingat ceramah di surau kampung, dengar baik-baik. November 2013 Tuan Yang di-Pertua, 12 November Yang Berhormat Kelana Jaya mengemukakan soalan tentang syarikat perunding, apakah jawab Menteri Kewangan ketika itu? Tahun 2009 RM1.2 bilion untuk bayaran perunding, tahun 2010 RM1.6 bilion, tahun 2011 RM1.7 bilion, tahun 2012 RM1.8 bilion dan tahun 2013 hingga Oktober sudah RM721. Maknanya dalam lima tahun, RM7.2 bilion yang telah dibelanjakan. Jadi kalau saya buat unjuran itu. No, pertama kenyataan itu apa maknanya?. Sebulan kerajaan bayar kepada perunding luar, perunding asing RM125 juta purata. Satu hari, RM4 juta... [Tepuk] Jadi... #1510. Timbalan Yang di-Pertua [Dato' Mohd Rashid Hasnon]: Yang Berhormat, masa sudah tinggal seminit lagi. Cepat sedikit. Dato' Seri Anwar bin Ibrahim [Port Dickson]: Ya, ya boleh. Ini kerana ada kaitan yang penting kerana saya jawab juga Yang Berhormat Kuala Krai. Baik, terima kasih. Jadi jangan kita kaitkan prestasi kewibawaan penjawat awam yang menjalankan tugas. Saya cuma hendak katakan di sini itu kenyataan lalu. Yang terbaru 1 April 2021, Yang Berhormat Menteri Kewangan buat kenyataan kalau perunding itu perunding tempatan IPTA dan IPTS, bayarannya tidak boleh lebih daripada RM500 ribu. Akan tetapi untuk syarikat perunding asing boleh beri RM50 juta atau lebih daripada RM50 juta. Jadi akhirnya Tuan Pengerusi, saya minta penjelasan daripada Yang Berhormat Klang, perkara ini menunjukkan pilihan kita sama ada untuk bantu perunding tempatan, universiti tempatan untuk kita bantu ataupun untuk terus mengharapkan kepada juruaudit asing. Jadi saya menggesa Kerajaan Persekutuan, adakah Yang Berhormat Klang setuju kalau saya katakan kita harus desak supaya kerajaan jangan hanya bergantung kepada perunding asing yang meluas kerana ada keupayaan menggunakan perunding tempatan, kepakaran tempatan, universiti tempatan dan juga penjawat awam yang berkemahiran. Terima kasih. Timbalan Yang di-Pertua [Dato' Mohd Rashid Hasnon]: Baik, terima kasih. Tuan Charles Anthony Santiago [Klang]: Tuan Yang di-Pertua, saya sokong pandangan yang telah dikemukakan oleh Yang Berhormat Port Dickson. Saya ingat isu yang dibangkitkan itu terlalu penting dan saya minta Yang Berhormat Menteri menjawab dan memasukkan pandangan Yang Berhormat Port Dickson ke dalam ucapan saya. Akan tetapi saya minta satu minit sebab saya ada dua isu. Timbalan Yang di-Pertua [Dato' Mohd Rashid Hasnon]: Satu minit baik. Tuan Charles Anthony Santiago [Klang]: Dua isu lagi saya hendak bangkit tetapi bukan banyak saya hendak bangkit. Pertama saya ingin mengatakan bahawa adalah perlu untuk memberi peruntukan sebanyak tujuh peratus KDNK untuk sektor kesihatan.